पाएं अपने शहर की ताज़ा ख़बरें और फ्री ई-पेपरडाउनलोड करें
ढलती उम्र वालों में संक्रमण का खतरा ज्यादा होने की संभावना स्वास्थ्य महकमे ने जाहिर की है। इसलिए जिन घरों में बुजुर्ग व ढलती उम्र वाले लोग हों,उनके परिवार के लोगों को उनके सेहत का विशेष ख्याल रखने की जरूरत है। जानकारों की मानें तो कोरोना काल में सुरक्षा की दृष्टिकोण से घर आए मेहमानों और करीबियों के सीधे संपर्क में आने से आमजन परहेज करें। दरअसल कोरोना की दूसरी लहर चरम पर है। ऐसे में सभी लोगों को सुरक्षा के सभी नियमों का पालन करते हुए सतर्क रहना है और, अपने स्वास्थ्य का विशेष ध्यान रखना है।
बुजुर्ग लोग अपना अधिकांश समय घरों में ही बिताएं
वह अपना अधिकांश समय घरों में ही बिताएं। बाहर से मिलने के लिए आने वाले मेहमानों व करीबियों में किसी से सीधे संपर्क में आकर मिलने से पूरी तरह परहेज करें। यदि मिलना बहुत ही जरूरी हो तो 1 मीटर की दूरी पर आकर मुलाकात करें।
खुद को घरेलू कामकाज में व्यस्त रख एक्टिव रहें
घर में रहने के दौरान खुद को घरेलू कामकाज में व्यस्त रख एक्टिव रहें। प्रतिदिन हल्के व्यायाम तथा योगा जरूर करें। पौष्टिक आहार लें। घरों में तैयार किया जाने वाला ताजा भोजन ही खाएं। अधिक पानी पी कर खुद को हाइड्रेट रखें। इम्यून सिस्टम को मजबूत बनाएं। चिकित्सकों की सलाह पर दवाओं का नियमित समय पर सेवन करें।यदि आप को बुखार,कफ व सांस लेने में तकलीफ या स्वास्थ्य से जुड़ी अनेक समस्याएं होती हैं तो तत्काल चिकित्सीय परामर्श प्राप्त करें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn